**OSNOVNA ŠKOLA ANTUNA AUGUSTINČIĆA**

10290 Zaprešić, Vladimira Nazora 2a

**KLASA:112-02/18-02/346**

**URBROJ:238-33-28-18-01**

Na temelju točke 4. stavka 2. Odluke o zabrani novog zapošljavanja službenika i namještenika u javnim službama (NN br. 70/2016) Osnovna škola Antuna Augustinčića, Zaprešić dana 7.lipnja 2018. godine,

objavljuje

**JAVNI POZIV**

**vanjskim pružateljima usluga**

**posluživanja, kuhanja i pripreme hrane**

**PREDMET: Javni poziv za obavljanje poslova kuhara/kuharice u OŠ Antuna Augustinčića, Zaprešić, Vladimira Nazora 2a**

Pozivamo zainteresirane vanjske pružatelje usluga na dostavu svojih ponuda na javni poziv za obavljanje poslova kuhanja i pripreme hrane u zgradi Osnovne škole Antuna Augustinčića, Zaprešić na adresi Vladimira Nazora 2a.

Radno mjesto kuhara/kuharice potrebno je popuniti na puno radno vrijeme, a rad se odvija smjenski: jedan tjedan u periodu od 6,00-14,00 sati a drugi tjedan u periodu od 12,00-20,00 sati.

Opseg poslova, sukladno Pravilniku o djelokrugu rada tajnika te administrativno-tehničkim i pomoćnim poslovima koji se obavljaju u osnovnoj školi (NN 40/2014) te sukladno Godišnjem planu i programu rada škole, obuhvaća:

- planiranje i izrada jelovnika

- preuzimanje i pravilno skladištenje namirnica

- priprema obroka

- podjela obroka

- čišćenje kuhinje

- održavanje kuhinje

Navedeni poslovi odnose se na pripremu i podjelu mliječnih obroka za učenike škole te pripremu i podjelu ručkova i užina za učenike korisnike produženog boravka.

Ukoliko ste zainteresirani za pružanje traženih usluga molimo dostavu Vaše ponude

**zaključno s danom 15.6.2018. godine**, u zatvorenoj omotnici s naznakom „Javni poziv-poslovi kuhara/kuharice“ **na adresu Škole:**

**Osnovna škola Antuna Augustinčića, 10290 Zaprešić, Vladimira Nazora 2a**

**Ponuda mora sadržavati cijenu za obavljanje traženih poslova u mjesečnom iznosu uz specifikaciju svih poslova s pojedinačnom cijenom istih.**

**Ravnateljica:**

Danijela Adžijević